text: Psykisk syg kvinde svigtes
  31 august 2010 kl. 13.17
  Hun er utryg ved at bo alene og har flere gange forsøgt at begå selvmord. På trods af det, vil Horsens Kommune ikke hjælpe den unge kvinde med at få plads i et bofællesskab.
  Den 21-årige Josephine Hansen fra Horsens bor hjemme hos sine forældre, fordi hun ikke tør bo alene i sin egen lejlighed. 
  Hun er psykisk syg og ønsker selv at komme i et bofællesskab. Et ønske der bakkes op af læge og psykiatrisk hospital, men Horsens Kommune siger nej til, at hun kan bo i et fællesskab. 
  Op til flere gange har hun forsøgt at begå selvmord og ofte skærer hun i sig selv. 
  Derfor er forældrene nu så fortvivlede, at de råber om hjælp.
  